title: A Tanács (EU) 2016/2131 határozata (2016. október 17.) az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Libanon partnerségi prioritások, többek között a megállapodás elfogadásával kapcsolatban az Unió által képviselendő álláspontról

text:
               6.12.2016

               HU

               Az Európai Unió Hivatalos Lapja

               L 331/6

         A TANÁCS (EU) 2016/2131 HATÁROZATA
   (2016. október 17.)
   az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Libanon partnerségi prioritások, többek között a megállapodás elfogadásával kapcsolatban az Unió által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben a 218. cikke (9) bekezdésével,
   tekintettel az Európai Bizottságnak és az Unió külügyi és biztonságpolitikai főképviselőjének a javaslatára,
   mivel:

               (1)

               Az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodást (1) (a továbbiakban: a megállapodás) 2002. június 17-én aláírták és az 2006. április 1-jén hatályba lépett.

               (2)

               A főképviselő és az Európai Bizottság 2015. november 18-i, az európai szomszédságpolitika felülvizsgálatáról szóló közös közleményét a Tanács 2015. december 14-i következtetéseiben kedvezően fogadta, és többek között megerősítette, hogy a Tanács 2016-ban az együttműködés új szakaszát kívánja elindítani a partnerekkel, amelynek keretében adott esetben a kölcsönösen elfogadott prioritásokon és érdekeken alapuló új partnerségi prioritások meghatározására kerülhet sor.

               (3)

               Az Uniónak és Libanonnak a béke, a jólét és a stabilitás közös térségének megteremtése iránti együttes céljához a különösen a közös felelősségviselés és a differenciálás révén történő együttműködés, valamint Libanon régióban betöltött kulcsszerepének figyelembevétele szükséges.

               (4)

               A legsürgetőbb kihívások kezelése mellett az Unió és Libanon továbbra is törekednek hosszú távú partnerségük alapvető célkitűzéseinek megvalósítására, és továbbra is dolgoznak az ország és a régió stabilitásának megteremtésén, valamint – az erős állami intézmények és a libanoni gazdaság élénkítése révén – a gazdasági növekedés fenntartásán.

               (5)

               Ezért az Unió által a megállapodással létrehozott társulási tanácson belül képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Libanon partnerségi prioritások, többek között a megállapodás elfogadásával kapcsolatban az Európai Unió által képviselendő álláspontnak az EU-Libanon Társulási Tanács e határozathoz csatolt határozattervezetén kell alapulnia.
   2. cikk
   Ez a határozat az elfogadásának napján lép hatályba.

      Kelt Luxembourgban, 2016. október 17-én.

            a Tanács részéről

            az elnök

         F. MOGHERINI

      (1)  Euromediterrán megállapodás egyrészről az Európai Közösség és tagállamai, másrészről a Libanoni Köztársaság közötti társulás létrehozásáról (HL L 143., 2006.5.30., 2. o.).

      TERVEZET
      AZ EU–LIBANON TÁRSULÁSI TANÁCS 01/2016 HATÁROZATA
      (…)
      az EU–Libanon partnerségi prioritásokról való megállapodásról
      AZ EU–LIBANON TÁRSULÁSI TANÁCS,
      tekintettel az egyrészről az Európai Közösség és tagállamai, másrészről a Libanoni Köztársaság közötti társulást létrehozó euromediterrán megállapodásra,
      mivel:

                  (1)

                  2002. június 17-én aláírták az egyrészről az Európai Közösség és tagállamai, másrészről a Libanoni Köztársaság közötti társulást létrehozó euromediterrán megállapodást (a továbbiakban: a megállapodás), amely 2006. április 1-jén hatályba lépett.

                  (2)

                  A megállapodás 76. cikke feljogosítja a Társulási Tanácsot arra, hogy megfelelő határozatokat hozzon valamint megfelelő ajánlásokat tegyen a megállapodás céljainak elérése érdekében.

                  (3)

                  A megállapodás 86. cikke értelmében a felek meghozzák azokat az általános vagy konkrét intézkedéseket, amelyek szükségesek ahhoz, hogy teljesíthessék az e megállapodás szerinti kötelezettségeiket, és gondoskodnak arról, hogy az e megállapodásban meghatározott célkitűzések teljesüljenek.

                  (4)

                  A megállapodásban azonosított területeken való együttműködés szorosabbra fűzése céljából 2013-ban elfogadott második EU–Libanon cselekvési terv 2015-ben lejárt, és megújítására nem került sor.

                  (5)

                  Az európai szomszédságpolitika 2016-os felülvizsgálata a partnerekkel való együttműködés új szakaszát helyezte kilátásba, amely mindkét fél részéről fokozott felelősségvállalást feltételez.

                  (6)

                  Az EU és Libanon a közöttük fennálló partnerség megszilárdítása mellett döntött a 2016–2020 közötti időszakra vonatkozó prioritások elfogadásával, amelyek Libanon ellenálló képességének és stabilitásának előmozdítására, illetve megerősítésére irányulnak, miközben az elhúzódó szíriai konfliktus hatásainak kezelésére törekednek.

                  (7)

                  A megállapodás részes felei megállapodtak az EU–Libanon partnerségi prioritások és a megállapodás szövegéről. Ezek támogatják a megállapodás végrehajtását, és az együttesen azonosított, prioritásként kezelt közös érdekű területeken való együttműködésre irányulnak,

            ELFOGADTA EZT A HATÁROZATOT:
      1. cikk
      A Társulási Tanács indítványozza, hogy a felek hajtsák végre a mellékletként csatolt EU–Libanon partnerségi prioritásokat, beleértve az e határozathoz csatolt megállapodást is.
      2. cikk
      Ez a határozat az elfogadásának napján lép hatályba.

         Kelt …,

               az EU–Libanon Társulási Tanács részéről

               az elnök


title: 2013/767/EU: A Bizottság határozata ( 2013. december 16. ) a civil párbeszéd keretének a közös agrárpolitika területét érintő ügyekben történő megteremtéséről és a 2004/391/EK határozat hatályon kívül helyezéséről

text:
               17.12.2013

               HU

               Az Európai Unió Hivatalos Lapja

               L 338/115

         A BIZOTTSÁG HATÁROZATA
   (2013. december 16.)
   a civil párbeszéd keretének a közös agrárpolitika területét érintő ügyekben történő megteremtéséről és a 2004/391/EK határozat hatályon kívül helyezéséről
   (2013/767/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               Az Európai Unió működéséről szóló szerződés 38. cikkének rendelkezése szerint az Unió közös mezőgazdasági politikát határoz meg és hajt végre.

               (2)

               Az Európai Unióról szóló szerződés 11. cikke (2) bekezdésének megfelelően az intézmények az érdekképviseleti szervezetekkel és a civil társadalommal nyílt, átlátható és rendszeres párbeszédet tartanak fenn. A civil párbeszédnek a közös agrárpolitika területét érintő ügyekben 1962 óta van platformja. A jelenlegi párbeszéd keretéről a 2004/391/EK bizottsági határozat (1) rendelkezik.

               (3)

               A jobb átláthatóság és a képviselt érdekek megfelelőbb kiegyensúlyozása érdekében felül kell vizsgálni az agrárpolitikai kérdésekkel foglalkozó tanácsadó csoportok keretében folytatott párbeszédet, és meg kell teremteni a civil párbeszéd keretét az agrár- és vidékfejlesztési politika területén, beleértve annak nemzetközi szempontjait is, továbbá meg kell határozni e csoportok feladatait és szervezeti felépítését.

               (4)

               A civil párbeszédben részt vevő csoportok támogatják a Bizottság munkáját a közös agrárpolitikához – ideértve a vidékfejlesztést is – kapcsolódó ügyeket, a szakpolitika végrehajtását és különösen azon intézkedéseket érintő rendszeres párbeszéd kialakításában, amelyeket a Bizottság e téren életbe kíván léptetni, ideértve a mezőgazdaság nemzetközi szempontjait is; segíti továbbá a tapasztalatok és helyes gyakorlatok cseréjében, politikai tanácsadással, a szakpolitikai fejlemények felügyeletében, valamint a mezőgazdasági és vidékfejlesztési főigazgatóság kérésére vagy saját kezdeményezésre konkrét kérdésekben szakvéleményt nyújt be.

               (5)

               A civil párbeszédben részt vevő csoportokat legalább európai szinten működő, nem kormányzati szervezetek – többek között képviseleti szervezetek, társadalmi-gazdasági érdekcsoportok, civil társadalmi szervezetek és szakszervezetek – alkotják, amelyek szerepelnek a közös európai átláthatósági nyilvántartásban.

               (6)

               A csoportokra ruházott feladatok könnyebb meghatározása érdekében szabályokat kell lefektetni a csoportok működésére és működtetésére vonatkozóan.

               (7)

               A személyes adatokat a 45/2001/EK európai parlamenti és tanácsi rendelettel (2) összhangban kell feldolgozni.

               (8)

               A 2004/391/EK határozatot hatályon kívül kell helyezni,

         ELFOGADTA EZT A HATÁROZATOT:
   1. cikk
   Tárgy
   Ez a határozat megteremti a közös agrárpolitika területét érintő ügyekkel kapcsolatos civil párbeszédben részt vevő csoportok (a továbbiakban: csoportok) keretét, amelyeket a mezőgazdasági és vidékfejlesztési főigazgató (a továbbiakban: főigazgató) állít fel a bizottsági szakértői csoportokra vonatkozó keretszabályozás (3) szerint.
   2. cikk
   Feladatok
   A csoport feladata a következő:

               a)

               rendszeres párbeszédet folytat a közös agrárpolitikához kapcsolódó ügyekről – ideértve a vidékfejlesztést is – és különösen azon intézkedésekről, amelyeket a Bizottság e téren életbe kíván léptetni, ideértve a mezőgazdaság nemzetközi szempontjait is;

               b)

               információcserét folytat az a) pontban említett területeken szerzett tapasztalatokról és bevált gyakorlatokról;

               c)

               támogatja a Bizottság munkáját és szakpolitikai tanácsokkal látja el a Bizottságot az a) pontban ismertetett területeken;

               d)

               a mezőgazdasági és vidékfejlesztési főigazgató kérésére az arra meghatározott időkereten belül vagy saját kezdeményezésre konkrét kérdésekben szakvéleményt nyújt be;

               e)

               felügyeli a szakpolitikai fejleményeket az a) pontban ismertetett területeken.

         3. cikk
   Konzultáció
   (1)   A főigazgató konzultációt folytathat a csoportokkal a 2. cikk a) pontjában ismertetett bármely kérdésben.
   (2)   A csoport elnöke az alelnökökkel szorosan együttműködve a Bizottság figyelmébe ajánlhatja, hogy egy konkrét kérdésben folytasson konzultációt a csoporttal.
   4. cikk
   A tagok kinevezése
   (1)   A főigazgató a csoportok összetételéről pályázati felhívás alapján dönt.
   (2)   A csoportokat legalább európai szinten működő, nem kormányzati szervezetek – többek között képviseleti szervezetek, társadalmi-gazdasági érdekcsoportok, civil társadalmi szervezetek és szakszervezetek – alkotják, amelyek szerepelnek az átláthatósági nyilvántartásban. A csoportbeli tagság minden olyan szervezet számára nyitva áll, amely bármely kapcsolódó érdeket képvisel.
   (3)   A főigazgató a civil társadalom közös agrárpolitika terén fennálló érdekeit figyelembe véve dönt a csoportok számáról és méretéről. A csoportok jegyzékét közzéteszik a bizottsági szakértői csoportok és más hasonló testületek nyilvántartásában (a továbbiakban: a nyilvántartás) és az arra kijelölt weboldalon. A főigazgató biztosítja a (2) bekezdésben felsorolt érdekek kiegyensúlyozott képviseletét. Különösen a gazdasági és nem gazdasági érdekek egyensúlyára ügyel.
   (4)   A tagszervezeteket a főigazgató a pályázati felhívásra jelentkezett szervezetek közül választja ki. A főigazgató tagszervezetet nevez ki, amennyiben egy hely betöltetlen marad, vagy felszabadul.
   (5)   A tagszervezetek kinevezése hét évre szól. A hétéves mandátum lejárta előtt egy tagszervezet a csoporton belül leváltható, amennyiben:

               a)

               a továbbiakban nem tud hatékonyan hozzájárulni a csoport munkájához;

               b)

               kilép a csoportból;

               c)

               a csoport üléseire nem nevez ki rendszeresen szakértőket;

               d)

               már nem teljesíti a (2) bekezdésben meghatározott feltételeket; vagy

               e)

               nem felel meg a Szerződés 339. cikke értelmében a szolgálati titoktartási kötelezettség alá eső információk tekintetében a titoktartásra vonatkozó követelménynek.

         (6)   A tagszervezetek a napirendi pontok alapján kijelölik a csoportok ülésein részt vevő szakértőket, és legalább az ülés előtt három nappal tájékoztatják a főigazgatót az általuk kijelölt szakértők személyéről.
   (7)   A főigazgató a tagszervezetek által kijelölt szakértőket meghívja a csoportüléseken való részvételre. Amennyiben egy tagszervezet nem értesíti a főigazgatót a szakértők személyéről a (6) bekezdésben megállapított határidőn belül, a főigazgató elutasíthatja azok adott ülésre történő meghívását.
   (8)   A tagszervezetek jegyzékét közzéteszik a bizottsági szakértői csoportok és más hasonló testületek nyilvántartásában és az arra kijelölt weboldalon.
   (9)   A személyes adatok összegyűjtése, feldolgozása és közzététele a 45/2001/EK rendelettel összhangban történik.
   5. cikk
   Működés
   (1)   Az alapító ülésen minden csoport kijelöl tagjai közül egy elnököt és két alelnököt; ehhez az első fordulóban a jelen lévő szakértők kétharmados többségi szavazatára, illetve amennyiben többszöri szavazásra kerülne sor, a jelen lévő tagok egyszerű többségére van szükség. Az alelnököket az elnököt adó szervezettől különböző szervezeteket képviselő szakértők közül kell megválasztani. A két alelnök nem tartozhat ugyanahhoz a szervezethez. A választások a Bizottság egy képviselőjének vezetése alatt zajlanak, titkos szavazással, kivéve, ha a jelen lévő szakértők egyhangúlag másképp nem döntenek.
   (2)   Az elnök és a két alelnök hivatali ideje egy év; az újraválasztás lehetséges. Az elnök legfeljebb két egymást követő periódusban töltheti be hivatalát. Új elnök megválasztásánál a csoport gondoskodik arról, hogy az új elnök ne ugyanazon szervezettől érkezzen, mint elődje.
   (3)   Az elnök a főigazgatóval egyetértésben, az alelnökökkel szorosan együttműködve és a csoportban képviselt szervezetekkel konzultálva, legalább 25 munkanappal az egyes ülések előtt meghatározza a csoportülés napirendjére kerülő pontokat. Ezután a főigazgatóság főszabály szerint 20 munkanappal az ülés előtt, lehetőleg elektronikus úton megküldi a napirendet a szervezeteknek.
   (4)   Az (1) bekezdésben meghatározott választásokat kivéve a csoport megbeszéléseinek végén nem kerül sor szavazásra. Ha a főigazgató kérésére vagy saját kezdeményezésre kiadandó vélemény kapcsán a csoport konszenzusra jut, közös következtetéseket fogalmaz meg, és csatolja azokat az összefoglaló jelentéshez. A Bizottság, amennyiben a csoport ilyen ajánlást fogalmaz meg, tájékoztatja a csoport megbeszélésein született végeredményről a többi európai uniós intézményt is.
   (5)   Az elnök felel azért, hogy minden egyes ülésről egy megfelelő összefoglalót tartalmazó jelentés készüljön, és hogy annak tervezetét az ülést követő 20 munkanapon belül megküldjék a főigazgatóságnak. A főigazgatóság módosíthatja az elnök által készíttetett jelentéstervezetet annak szétosztását és azt követő, csoport általi jóváhagyását megelőzően.
   (6)   A főigazgatóság egyetértésével a csoport egyedi kérdések vizsgálatára munkacsoportokat állíthat fel az általa elfogadott megbízatás alapján. A munkacsoportok üléseinek elnökletét a Bizottság képviselői látják el. Megbízatásuk teljesítését követően az ilyen munkacsoportokat fel kell oszlatni.
   (7)   A főigazgatóság a csoport vagy munkacsoport munkájába eseti alapon bevonhat olyan külső szakértőket is, akik egy adott napirendi kérdésben különösen jártasak. Ezenfelül a Bizottság képviselője a 4. cikk (2) bekezdésének megfelelően egyéneknek vagy szervezeteknek megfigyelői státust adhat, amennyiben az nem veszélyezteti a csoportok vagy munkacsoportok egyensúlyát. A megfigyelők az elnök felkérésére és a Bizottság jelen lévő legmagasabb beosztású képviselőjének beleegyezésével felszólalhatnak. A megfigyelői státusszal rendelkező egyének vagy szervezetek nem vehetnek részt az (1) bekezdésben említett szavazásokon.
   (8)   A csoportok tagjai és azok képviselői, valamint a (7) bekezdésben említett felkért szakértők és megfigyelői státusszal rendelkező egyének és szervezetek eleget tesznek a Szerződésekben és azok végrehajtási szabályaiban előírt szakmai titoktartási kötelezettségnek, valamint az EU-minősített adatok védelmére a 2001/844/EK, ESZAK, Euratom bizottsági határozat (4) mellékletében meghatározott bizottsági biztonsági szabályoknak. E kötelezettségeik esetleges elmulasztása esetén a Bizottság megfelelő intézkedéseket hozhat.
   (9)   A csoportok és a munkacsoportok üléseinek helyszínéül alapesetben a Bizottság helyiségei szolgálnak. A titkársági feladatok ellátásáról a Bizottság gondoskodik. A csoportok és munkacsoportok üléseit a főigazgatóság hívja össze. A csoportok és azok munkacsoportjainak az ülésein részt vehetnek más, a megbeszélésben érintett bizottsági tisztviselők is.
   (10)   A Bizottság közzéteszi a csoportok tevékenységével kapcsolatos valamennyi dokumentumot (napirendek, jegyzőkönyvek, következtetések, részleges következtetések vagy munkadokumentumok), amelyek egy arra kijelölt weboldalon, a bizottsági szakértői csoportok és más hasonló testületek nyilvántartásán keresztül érhetők el. A rendszeres közzététel alól kivételt kell tenni, amennyiben a dokumentum közzététele kedvezőtlenül befolyásolná az 1049/2001/EK európai parlamenti és tanácsi rendelet (5) 4. cikke értelmében vett köz- vagy magánérdek védelmét.
   6. cikk
   Az ülésekkel kapcsolatos kiadások
   (1)   A csoport és a munkacsoportok tevékenységében részt vevők szolgálataikért nem részesülnek díjazásban.
   (2)   A szakértőknek a csoportok és munkacsoportok tevékenységei keretében felmerülő utazási és ellátási költségeit a Bizottság a hatályos bizottsági rendelkezéseknek megfelelően téríti meg.
   (3)   A (2) bekezdésben említett költségeket az éves forrásfelosztási eljárás keretében megállapított rendelkezésre álló előirányzatok erejéig kell megtéríteni.
   7. cikk
   Hatályon kívül helyezés
   A 2004/391/EK határozat 2014. július 1-jével hatályát veszti.
   8. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   Ezt a határozatot 2014. július 1-jétől kell alkalmazni.

      Kelt Brüsszelben, 2013. december 16-án.

            a Bizottság részéről

            az elnök

         José Manuel BARROSO

      (1)  A Bizottság 2004. április 23-i 2004/391/EK határozata a közös agrárpolitika területén működő tanácsadó csoportokról (HL L 120., 2004.4.24., 50. o.).

      (2)  Az Európai Parlament és a Tanács 2000. december 18-i 45/2001/EK rendelete az egyének védelméről, a személyes adatok közösségi intézmények és testületek által való feldolgozásáról, valamint az ilyen adatok szabad áramlásáról (HL L 8., 2001.1.12., 1. o.).

      (3)  C(2010) 7649.

      (4)  A Bizottság 2001. november 29-i 2001/844/EK, ESZAK, Euratom határozata eljárási szabályzatának módosításáról (HL L 317., 2001.12.3., 1. o.).

      (5)  Az Európai Parlament és a Tanács 2001. május 30-i 1049/2001/EK rendelete a nyilvánosságnak az Európai Parlament, a Tanács és a Bizottság dokumentumaihoz történő hozzáféréséről (HL L 145., 2001.5.31., 43. o.).


title: Az Európai Parlament határozata (2010. május 5.) az Európai Repülésbiztonsági Ügynökség 2008-as pénzügyi évre szóló költségvetésének végrehajtására vonatkozó mentesítésről

text:
               25.9.2010

               HU

               Az Európai Unió Hivatalos Lapja

               L 252/136

         AZ EURÓPAI PARLAMENT HATÁROZATA
   (2010. május 5.)
   az Európai Repülésbiztonsági Ügynökség 2008-as pénzügyi évre szóló költségvetésének végrehajtására vonatkozó mentesítésről
   (2010/516/EU)
   AZ EURÓPAI PARLAMENT,
   tekintettel az Európai Repülésbiztonsági Ügynökség 2008-as pénzügyi évre szóló végleges éves beszámolójára,
   tekintettel a Számvevőszéknek az Európai Repülésbiztonsági Ügynökség 2008-as pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Repülésbiztonsági Ügynökség létrehozásáról szóló, 2008. február 20-i 216/2008/EK európai parlamenti és tanácsi rendeletre (3) és különösen annak 60. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0068/2010),

               1.

               mentesítést ad az Európai Repülésbiztonsági Ügynökség ügyvezető igazgatója számára az ügynökség 2008-as pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Repülésbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 21. o.

      (2)  HL L 248., 2002.9.16., 1. o.

      (3)  HL L 79., 2008.3.19., 1. o.

      (4)  HL L 357., 2002.12.31., 72. o.
    ---documentbreak---

               25.9.2010

               HU

               Az Európai Unió Hivatalos Lapja

               L 252/137

         AZ EURÓPAI PARLAMENT ÁLLÁSFOGLALÁSA
   (2010. május 5.)
   az Európai Repülésbiztonsági Ügynökség 2008-as pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Repülésbiztonsági Ügynökség 2008-as pénzügyi évre szóló végleges éves beszámolójára,
   tekintettel a Számvevőszéknek az Európai Repülésbiztonsági Ügynökség 2008-as pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Repülésbiztonsági Ügynökség létrehozásáról szóló, 2008. február 20-i 216/2008/EK európai parlamenti és tanácsi rendeletre (3) és különösen annak 60. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0068/2010),

               A.

               mivel a Számvevőszék kijelentette, hogy kellő mértékben megbizonyosodott a 2008-as pénzügyi évre vonatkozó éves beszámoló megbízhatóságáról, valamint arról, hogy az alapjául szolgáló ügyletek jogszerűek és szabályszerűek,

               B.

               mivel 2009. április 23-án a Parlament megadta a mentesítést az Európai Repülésbiztonsági Ügynökség ügyvezető igazgatójának az ügynökség 2007-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                           —

                           utalt arra, hogy a Számvevőszék bírálatát fejezte ki több ellenőrzött beszerzési eljárással kapcsolatban,

                           —

                           kérte, hogy az ügynökség tartsa be a Számvevőszéknek adott válaszában tett ígéretét, amely szerint szigorúan megfelel a közbeszerzési szabályoknak, és különös figyelmet fordít arra, hogy egyértelmű tájékoztatást nyújtson a potenciális ajánlattevőknek,

                           —

                           tudomásul vette a Számvevőszék észrevételét, amely szerint a 2007-es létszámtervben 467 ideiglenes álláshely szerepelt, de mivel a személyzeti kiadásokra szánt előirányzatok nem fedezték ezen álláshelyek tényleges személyzeti költségeit, az ügynökség megállapodott a Bizottsággal az álláshelyek számának legfeljebb 342-re csökkentéséről, amiből az év végéig 333-at be is töltöttek;

               1.

               üdvözli, hogy a Számvevőszék az Ügynökség 2008. évi beszámolóját megbízhatónak találta, és az alapjául szolgáló ügyleteket egészében jogszerűnek és szabályszerűnek ítélte;

               2.

               megjegyzi, hogy az Ügynökség 30 000 000 EUR összegű kötelezettségvállalási és kifizetési előirányzatot kapott a 2008-as költségvetésből;

               3.

               megjegyzi, hogy az Ügynökség költségvetése 2007 és 2008 között 42 %-kal, 72 000 000 EUR-ról 102 000 000 EUR-ra nőtt, munkatársainak száma pedig 362 főről 442 főre emelkedett;

      Teljesítmény

               4.

               ragaszkodik ahhoz, hogy az Ügynökségnek az eredményeinek értékelésére SMART-célkitűzéseket és RACER-mutatókat kell meghatároznia a programozás során; tudomásul veszi az Ügynökség válaszát, miszerint az javította 2010-es munkatervét célkitűzések és kulcsfontosságú teljesítménymutatók kidolgozásával, valamint az erőforrások tervezésére szolgáló rendszer javításával; felkéri az Ügynökséget a Gantt-diagram bevezetésének megfontolására működési tevékenységei tervezése során, amelynek segítségével gyorsan rögzíthetné az egyes alkalmazottak által egy projektre fordított időt, és eredményorientált megközelítést ösztönözhetne;

               5.

               kéri, hogy az Ügynökség a Számvevőszék következő jelentéséhez csatolandó táblázatában hasonlítsa össze a mentesítés során vizsgált évben történt előrelépéseket és az előző pénzügyi évben tett előrelépéseket, hogy a mentesítésért felelős hatóság jobban tudja értékelni az ügynökség teljesítményét évről évre;

      A tanúsítási és szolgáltatási díjakról szóló rendelet

               6.

               megállapítja, hogy 2008 volt az Európai Repülésbiztonsági Ügynökség által felszámított tanúsítási és szolgáltatási díjakról szóló, 2007. május 31-i 593/2007/EK bizottsági rendeletben (6) előírt típusalkalmassági vizsgálatok végrehajtásának első teljes éve;

               7.

               kéri, hogy az Ügynökség az egyes típusalkalmassági projektek szintjén létrehozott monitoringrendszer révén győződjék meg arról, hogy a projektek egész időtartamát tekintve a kivetett díjak nem térnek-e el jelentősen a tényleges költségtől;

               8.

               sajnálja, hogy 2008-ban a fix összegű éves díjak rendszere a nyújtott szolgáltatások valós költségét jelentősen meghaladó bevételeket generált, és kéri az Ügynökséget, hogy sürgősen készítsen részletes tervet annak biztosítása érdekében, hogy ez az elkövetkező években ne forduljon elő;

      Átvitt előirányzatok

               9.

               felhívja a figyelmet arra, hogy az Ügynökségnél magas volt a 2009-re átvitt, működési kiadásokra vonatkozó előirányzatok hányada (több mint 53 000 000 EUR, azaz a működési előirányzatok 79 %-a); elfogadja, hogy a 2009-re átvitt előirányzatok magas szintje nincs összhangban az évenkéntiség elvével, bár a díjak és költségek szintjével kapcsolatos némi bizonytalanság az Ügynökség kezdeti üzleti ciklusából adódik; emellett hangsúlyozza, hogy ez a vállalati forrástervező rendszer hiányosságait mutatja, melyek a szolgáltatási szerződés aláírásának késedelmével magyarázhatóak; ezért kéri, hogy a következő pénzügyi évre vonatkozóan sokkal pontosabb előrejelzéseket nyújtsanak be a Bizottságnak és a Parlamentnek, elegendő időt biztosítva az elemzésükre;

               10.

               tudomásul veszi, hogy a 2008-as pénzügyi évben az ügynökség 1 988 000 EUR kamatbevételt könyvelt el; az éves elszámolás és a kamatfizetések mértéke alapján arra a következtetésre jutott, hogy az Ügynökség tartósan rendkívül magas készpénzállománnyal rendelkezik; tudomásul veszi, hogy 2008. december 31-én az Ügynökség készpénzállománya 57 245 000 EUR volt; kéri, hogy a Bizottság vizsgálja meg, milyen lehetőségek vannak a 2343/2002/EK, Euratom rendelet 15. cikkének (5) bekezdése szerinti, az igényekre összpontosító készpénzgazdálkodás teljes körű érvényesítésére, és milyen elvi változtatásokra van szükség ahhoz, hogy az Ügynökség készpénzállományát tartósan a lehető legalacsonyabban tarthassa;

               11.

               megjegyzi, hogy 2008-ban a személyzeti költségek 15 %-át átcsoportosították a működési költségekhez, ami irreális tervezésről árulkodik; aggódik az átcsoportosításból származó hatékonyságnövekedés miatt, és e tekintetben tovább fogja vizsgálni a vállalati forrástervező rendszer (ERP) végrehajtásával kapcsolatos fejlesztési és járulékos költségeket;

      Az Ügynökség által végrehajtandó egyéb javítások

               12.

               aggodalmát fejezi ki a szükségletek, a munkatársak száma és az Ügynökség pénzügyi szabályzata közötti összhang hiánya miatt, és főként amiatt, hogy a személyzeti kiválasztási eljárások megnehezítik megfelelően képzett munkatársak felvételét; úgy véli, hogy a decentralizált ügynökségekkel foglalkozó intézményközi munkacsoport foglalkozhatna e kérdéssel;

               13.

               kéri, hogy az Ügynökség reálisabban tervezze meg a munkaerő-felvételt és számolja fel a vállalati forrástervező rendszer költségvetésének elkészítésében és a rendszer monitoringjában észlelt hiányosságokat;

      Belső ellenőrzés

               14.

               elismeri, hogy az Ügynökség a belső ellenőrzési szolgálat (IAS) által 2006 óta tett 28 ajánlás közül 15-öt végrehajtott; megállapítja, hogy a 13 fennálló ajánlásból kettőt minősítettek „döntő jelentőségűnek”, ötöt pedig „nagyon fontosnak”; megállapítja, hogy az ajánlások a következőket érintik: költségvetési bizonytalanságok, a kockázatelemzés hiánya, az értékelési és előléptetési politika hiánya, elkülönítési eljárások, a lezárt kivételek nyilvántartására vonatkozó eljárás hiánya;

               15.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2010. május 5-i állásfoglalására (7).

      (1)  HL C 304., 2009.12.15., 21. o.

      (2)  HL L 248., 2002.9.16., 1. o.

      (3)  HL L 79., 2008.3.19., 1. o.

      (4)  HL L 357., 2002.12.31., 72. o.

      (5)  HL L 255., 2009.9.26., 122. o.

      (6)  HL L 140., 2007.6.1., 3. o.

      (7)  Elfogadott szövegek, P7_TA(2010)0139. Lásd e Hivatalos Lap 241. oldalát.


title: A Tanács határozata (1975. március 3.) a szárazföldi eredetű tengerszennyezés megelőzéséről szóló egyezmény megkötésről

text:
Fontos jogi nyilatkozat

|

31975D0437

Hivatalos Lap L 194 , 25/07/1975 o. 0005 - 0005 finn különkiadás fejezet 15 kötet 1 o. 0227  svéd különkiadás fejezet 15 kötet 1 o. 0227  spanyol különkiadás fejezet 15 kötet 1 o. 0098  portugál különkiadás fejezet 15 kötet 1 o. 0098

		A Tanács határozata(1975. március 3.)a szárazföldi eredetű tengerszennyezés megelőzéséről szóló egyezmény megkötésről(75/437/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 235. cikkére,tekintettel a Bizottság javaslatára,tekintettel az Európai Parlament véleményére [1],mivel az Európai Közösségek Tanácsának és a tagállamok kormányainak a Tanács keretében ülésező képviselőinek az Európai Közösségek környezetvédelmi cselekvési programjáról szóló, 1973. november 22-i nyilatkozata [2] hangsúlyozza a Közösség számára általában a tengerszennyezés elleni küzdelem fontosságát, és előírja többek között a közösségi cselekvést a szárazföldi eredetű tengerszennyezés elleni küzdelemben;mivel az 1974. február 21-i, a szárazföldi eredetű tengerszennyezés megelőzéséről szóló egyezmény előírja az e típusú szennyezésnek az északkelet-atlanti térségben történő megszüntetésére vagy csökkentésére irányuló programok kidolgozását és végrehajtását;mivel ezen egyezmény Közösség általi megkötése szükségesnek tűnik a környezetvédelem és az életminőség területén a közösségi célkitűzések egyikének – a közös piac keretében történő – elérése érdekében; és mivel a Szerződés nem tartalmaz rendelkezéseket a szükséges hatáskörökre vonatkozóan;mivel az ezen egyezménynek megfelelően létrehozott bizottságban a Közösség képviselőit ki kell jelölni,A KÖVETKEZŐKÉPPEN HATÁROZOTT:1. cikkA szárazföldi eredetű tengerszennyezés megelőzéséről szóló egyezményt a Közösség nevében a Tanács megköti.Az egyezmény szövegét csatolták e határozathoz.2. cikkA Tanács elnöke felhatalmazást kap, hogy kijelölje az egyezmény aláírására jogosult személyeket és felruházza őket a Közösség nevében való kötelezettségvállaláshoz szükséges jogkörrel.3. cikkAz ezen egyezmény 15. cikkének megfelelően létrehozott bizottságban a Közösséget a Bizottság képviseli.A Bizottság ismerteti a Közösség álláspontját, azon irányelveknek megfelelően, amelyeket számára a Tanács adhat.Kelt Brüsszelben, 1975. március 3-án.a Tanács részérőlaz elnökJ. Keating[1] HL C 127., 1974.10.18., 32. o.[2] HL C 112., 1973.12.20., 1. o.--------------------------------------------------


title: A Tanács határozata (1999. december 17.) az Európai Közösségek Számvevőszéke nyolc tagjának kinevezéséről

text:
Fontos jogi nyilatkozat

|

31999D0872

Hivatalos Lap L 340 , 31/12/1999 o. 0105 - 0105

		A Tanács határozata(1999. december 17.)az Európai Közösségek Számvevőszéke nyolc tagjának kinevezéséről(1999/872/EK, ESZAK, Euratom)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 247. cikke (3) bekezdésére,tekintettel az Európai Szén- és Acélközösséget létrehozó szerződésre, és különösen annak 45. cikke (3) bekezdésére,tekintettel az Európai Atomenergia-közösséget létrehozó szerződésre, és különösen annak 160b. cikke (3) bekezdésére,tekintettel az Európai Parlament véleményeire [1],(1) mivel Patrick Everard úr, Jørgen Mohr úr, Antoni Castells úr, Barry Desmond úr, Giorgio Clemente úr, Armindo de Jesus de Sousa Ribeiro úr, Aunus Salmi úr és Jan O. Karlsson úr hivatali ideje 2000. február 9-én lejár;(2) mivel ezért új kinevezésekre van szükség,A KÖVETKEZŐKÉPPEN HATÁROZOTT:1. cikkA 2000. március 1-jétől 2006. február 28-ig bezárólag tartó időszakra a következő személyeket nevezik ki a Számvevőszék tagjává:- Robert Reynders úr- Jørgen Mohr úr- Juan Manuel Fabra Valles úr- Máire Geoghegan-Quinn- Giorgio Clemente úr- Vítor Manuel da Silva Caldeira úr- Aunus Salmi úr- Jan O. Karlsson úr.2. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 1999. december 17-én.a Tanács részérőlaz elnökK. Hemilä[1] 1999. december 16-i vélemények (a Hivatalos Lapban még nem tették közzé).--------------------------------------------------


title: A Tanács határozata (2017. április 25.) az Európai Szakképzés-fejlesztési Központ igazgatótanácsa összetételének megújításáról

text:
               3.5.2017

               HU

               Az Európai Unió Hivatalos Lapja

               C 138/1

         A TANÁCS HATÁROZATA
   (2017. április 25.)
   az Európai Szakképzés-fejlesztési Központ igazgatótanácsa összetételének megújításáról
   (2017/C 138/01)
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a munkavállalói szervezetek képviselőinek kategóriájában kinevezendő személyre vonatkozóan a Bizottság által a Tanács elé terjesztett jelölésre,
   mivel:

               (1)

               A Tanács a 2015. július 14-i (2) és a 2015. szeptember 14-i (3) határozatával a 2015. szeptember 18-tól2018. szeptember 17-ig tartó időszakra kinevezte az Európai Szakképzés-fejlesztési Központ igazgatótanácsának tagjait.

               (2)

               Ruta PORNIECE lemondását követően a központ igazgatótanácsában a munkavállalói szervezetek képviselőinek kategóriájába tartozó egy lett tag helye megüresedett.

               (3)

               A hivatali idő hátralévő részére, azaz a 2018. szeptember 17-ig tartó időszakra ki kell nevezni a fent említett központ igazgatótanácsának tagjait,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz a 2018. szeptember 17-ig tartó időszakra az Európai Szakképzés-fejlesztési Központ igazgatótanácsának tagjává nevezi ki a következő személyt:
   A MUNKAVÁLLALÓI SZERVEZETEK KÉPVISELŐI:

               LETTORSZAG

               Linda ROMELE

         2. cikk
   Ezt a határozatot tájékoztatási célból közzé kell tenni az Európai Unió Hivatalos Lapjában.

      Kelt Luxembourgban, 2017. április 25-én.

            a Tanács részéről

            az elnök

         I. BORG

      (1)  HL L 39., 1975.2.13., 1. o.

      (2)  HL C 232., 2015.7.16., 2. o.

      (3)  HL C 305., 2015.9.16., 2. o.


title: 2006/357/EK: A Tanács határozata ( 2005. november 8. ) az Európai Közösség és Grúzia kormánya között a légi szolgáltatások bizonyos kérdéseiről létrejött megállapodás aláírásáról és ideiglenes alkalmazásáról

text:
               20.5.2006

               HU

               Az Európai Unió Hivatalos Lapja

               L 134/23

         A TANÁCS HATÁROZATA
   (2005. november 8.)
   az Európai Közösség és Grúzia kormánya között a légi szolgáltatások bizonyos kérdéseiről létrejött megállapodás aláírásáról és ideiglenes alkalmazásáról
   (2006/357/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, a 300. cikk (2) bekezdése első albekezdésének első mondatával összefüggésben,
   tekintettel a Bizottság javaslatára,
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdjen harmadik országokkal a meglévő kétoldalú megállapodások bizonyos rendelkezéseinek közösségi megállapodással történő felváltásáról.

               (2)

               A Bizottság a Közösség nevében tárgyalásokat folytatott Grúziával a légi szolgáltatások bizonyos kérdéseiről szóló megállapodás megkötéséről, a Bizottságot a meglévő kétoldalú megállapodások egyes rendelkezéseinek közösségi megállapodással történő felváltása céljából a harmadik országokkal folytatandó tárgyalások megkezdésére felhatalmazó tanácsi határozat mellékletében foglalt mechanizmusokkal és irányelvekkel összhangban.

               (3)

               A megállapodás későbbi időpontban történő lehetséges megkötésére figyelemmel, a Bizottság által megtárgyalt megállapodást alá kell írni, és azt ideiglenesen alkalmazni kell,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Grúzia kormánya között a légi szolgáltatások bizonyos kérdéseiről létrejött megállapodás aláírása – figyelemmel annak későbbi időpontban való megkötéséről szóló tanácsi határozatra – a Közösség részéről jóváhagyásra kerül.
   A megállapodás szövege e határozat mellékletét képezi.
   2. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személy(eke)t.
   3. cikk
   A megállapodást annak hatálybalépéséig az azon napot követő hónap első napjától kell ideiglenesen alkalmazni, amelyen a szerződő felek írásban értesítették egymást arról, hogy az ehhez szükséges eljárásoknak eleget tettek.
   4. cikk
   A Tanács elnöke felhatalmazást kap, hogy a megállapodás 8. cikke (2) bekezdésében előírt értesítést megtegye.

      Kelt Brüsszelben, 2005. november 8-án.

            a Tanács részéről

            az elnök

         G. BROWN

    ---documentbreak---

               20.5.2006

               HU

               Az Európai Unió Hivatalos Lapja

               L 134/24

         MEGÁLLAPODÁS
   az Európai Közösség és Grúzia kormánya között a légi szolgáltatások bizonyos kérdéseiről
   AZ EURÓPAI KÖZÖSSÉG
   egyrészről, és
   GRÚZIA KORMÁNYA
   másrészről,
   (a továbbiakban: a szerződő felek),
   TUDOMÁSUL VÉVE, hogy az Európai Közösség több tagállama és Grúzia között kétoldalú légiszolgáltatási megállapodások jöttek létre, amelyek az Európai Közösség jogszabályaival ellentétes rendelkezéseket tartalmaznak,
   TUDOMÁSUL VÉVE, hogy az Európai Közösség kizárólagos hatáskörrel rendelkezik számos olyan kérdést illetően, amelyre az Európai Közösség tagállamai és harmadik országok között létrejött kétoldalú légiszolgáltatási megállapodások kiterjedhetnek,
   TUDOMÁSUL VÉVE, hogy az európai közösségi jog szerint a valamely tagállamban székhellyel rendelkező közösségi légi fuvarozóknak joguk van megkülönböztetéstől mentesen hozzáférni az Európai Közösség tagállamai és harmadik országok közötti légi útvonalakhoz,
   TEKINTETTEL az Európai Közösség és egyes harmadik országok között létrejött megállapodásokra, amelyek az ilyen harmadik országok állampolgárai számára lehetővé teszik, hogy az európai közösségi jognak megfelelően engedélyezett légi fuvarozási vállalatokban tulajdonjogot szerezzenek,
   FELISMERVE, hogy az Európai Közösség tagállamai és Grúzia között létrejött kétoldalú légiszolgáltatási megállapodások azon rendelkezéseit, amelyek ellentétesek az Európai Közösség jogszabályaival, teljes összhangba kell hozni azokkal, az Európai Közösség és Grúzia közötti légi szolgáltatások megbízható jogalapjának létrehozása és az ilyen légi szolgáltatások folytonosságának fenntartása érdekében,
   TUDOMÁSUL VÉVE, hogy az Európai Közösség tagállamai és Grúzia között létrejött kétoldalú légiszolgáltatási megállapodások azon rendelkezéseinek módosítása vagy felváltása, amelyek nem ellentétesek az európai közösségi joggal, nem szükséges,
   TUDOMÁSUL VÉVE, hogy az Európai Közösségnek e tárgyalások keretében nem célja az Európai Közösség és Grúzia közötti légi forgalom mértékének növelése, a közösségi légi fuvarozók és Grúzia légi fuvarozói közti egyensúly befolyásolása, vagy a meglévő kétoldalú légiközlekedési megállapodások rendelkezéseinek a forgalmi jogok tekintetében történő módosítása,
   A KÖVETKEZŐKBEN ÁLLAPODNAK MEG:
   1. cikk
   Általános rendelkezések
   (1)   E megállapodás alkalmazásában a „tagállamok”: az Európai Közösség tagállamai.
   (2)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Közösség tagállamainak állampolgáraira való hivatkozásként kell értelmezni.
   (3)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam légi fuvarozóira vagy légitársaságaira való hivatkozásokat az adott tagállam által kijelölt légi fuvarozókra vagy légitársaságokra való hivatkozásként kell értelmezni.
   (4)   A forgalmi jogok biztosítása továbbra is kétoldalú megállapodások keretében történik.
   2. cikk
   Tagállam általi kijelölés
   (1)   A II. melléklet a) és b) pontjában felsorolt cikkek vonatkozó rendelkezései helyébe az e cikk (2) és (3) bekezdésének rendelkezései lépnek az érintett tagállam légi fuvarozójának kijelölése, a légi fuvarozó részére Grúzia által megadott engedélyek és jogosítványok, valamint a légi fuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (2)   A tagállam általi kijelölés kézhezvételét követően Grúzia a legrövidebb eljárási időn belül megadja a megfelelő engedélyeket és jogosítványokat, feltéve hogy:

               i.

               a légi fuvarozó az Európai Közösséget létrehozó szerződés értelmében a kijelölő tagállamban rendelkezik székhellyel, és az európai közösségi jogszabályoknak megfelelő érvényes üzemeltetési engedéllyel rendelkezik;

               ii.

               a működési engedély kiadásáért felelős tagállam gyakorolja és fenntartja a légi fuvarozó hatékony szabályozási ellenőrzését, valamint az illetékes légiforgalmi hatóságot a kijelölésben egyértelműen meghatározza; és

               iii.

               a légi fuvarozó jelenleg és a továbbiakban is közvetlenül vagy többségi tulajdon révén a tagállamok és/vagy a tagállamok állampolgárai vagy a III. mellékletben felsorolt egyéb államok és/vagy azok állampolgárai tulajdonában van, és az ilyen államok és/vagy ilyen állampolgárok tényleges ellenőrzése alatt áll.

         (3)   Grúziának jogában áll a tagállam által kijelölt légi fuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               i.

               a légi fuvarozó az Európai Közösséget létrehozó szerződés értelmében nem a kijelölő tagállamban rendelkezik székhellyel, vagy nem rendelkezik az európai közösségi jogszabályoknak megfelelő érvényes üzemeltetési engedéllyel;

               ii.

               nem a működési engedély kiadásáért felelős tagállam gyakorolja vagy tartja fenn a légi fuvarozó hatékony szabályozási ellenőrzését, vagy az illetékes légiforgalmi hatóság a kijelölésben nincs egyértelműen meghatározva; vagy

               iii.

               a légi fuvarozó jelenleg közvetlenül vagy többségi tulajdon révén nem a tagállamok és/vagy a tagállamok állampolgárai vagy a III. mellékletben felsorolt egyéb államok és/vagy azok állampolgárai tulajdonában van, és nem az ilyen államok és/vagy ilyen állampolgárok tényleges ellenőrzése alatt áll.

         Az e bekezdés szerinti jogának gyakorlása során Grúzia nem alkalmazhat az állampolgárság alapján megkülönböztetést a közösségi légi fuvarozók között.
   3. cikk
   A szabályozási ellenőrzéshez kapcsolódó jogok
   (1)   A II. melléklet c) pontjában felsorolt cikkek kiegészülnek az e cikk (2) bekezdésének rendelkezéseivel.
   (2)   Ha egy tagállam olyan légi fuvarozót jelöl ki, amelynek szabályozási ellenőrzését egy másik tagállam gyakorolja és tartja fenn, Grúziának a légi fuvarozót kijelölő tagállam és Grúzia között létrejött megállapodásban foglalt biztonsági rendelkezések szerinti jogai a biztonsági előírásoknak az adott másik tagállam általi elfogadása, végrehajtása és betartása során, valamint az adott légi fuvarozó üzemeltetési engedélye tekintetében ugyanúgy érvényesülnek.
   4. cikk
   A repülőgép-üzemanyagra kivetett illetékek
   (1)   A II. melléklet d) pontjában felsorolt cikkek vonatkozó rendelkezései kiegészülnek az e cikk (2) bekezdésének rendelkezéseivel.
   (2)   Bármely ellenkező értelmű rendelkezés ellenére, a II. melléklet d) pontjában felsorolt megállapodások bármelyikében foglaltak nem akadályozhatják meg a tagállamokat abban, hogy megkülönböztetéstől mentesen adókat, illetékeket, vámokat vagy díjakat vessenek ki a területükön Grúzia által kijelölt légi fuvarozó azon légi járműve által felhasznált üzemanyagra, amely az adott tagállam területének egy pontja és az adott tagállam területének egy másik pontja vagy egy másik tagállam területe között közlekedik.
   5. cikk
   Az Európai Közösségen belüli viteldíjak
   (1)   A II. melléklet e) pontjában felsorolt cikkek kiegészülnek az e cikk (2) bekezdésének rendelkezéseivel.
   (2)   Az I. mellékletben felsorolt és a II. melléklet e) pontjában foglalt rendelkezést tartalmazó megállapodás alapján Grúzia által kijelölt légi fuvarozó(k)nak az Európai Közösségen belüli légi útvonalakon közlekedő járataira vonatkozóan kiszabott viteldíjak az európai közösségi jog hatálya alá tartoznak.
   6. cikk
   A megállapodás mellékletei
   E megállapodás mellékletei a megállapodás szerves részét képezik.
   7. cikk
   Felülvizsgálat vagy módosítás
   A szerződő felek kölcsönös megegyezés alapján bármikor felülvizsgálhatják vagy módosíthatják ezt a megállapodást.
   8. cikk
   Hatálybalépés és ideiglenes alkalmazás
   (1)   Ez a megállapodás azon a napon lép hatályba, amikor a szerződő felek írásban értesítették egymást arról, hogy a megállapodás hatálybalépéséhez szükséges belső eljárásoknak eleget tettek.
   (2)   Az (1) bekezdéstől eltérve, a szerződő felek megállapodnak abban, hogy ezt a megállapodást ideiglenesen alkalmazzák az azon napot követő hónap első napjától, amelyen a szerződő felek írásban értesítették egymást arról, hogy az ehhez szükséges eljárásoknak eleget tettek.
   (3)   A tagállamok és Grúzia között létrejött azon megállapodásokat és egyéb szerződéseket, amelyek e megállapodás aláírásának napján még nem léptek hatályba és amelyeket nem alkalmaznak ideiglenesen, az I. melléklet b) pontja sorolja fel. Ezt a megállapodást minden ilyen megállapodásra és szerződésre azok hatálybalépésének vagy ideiglenes alkalmazásának napjától alkalmazni kell.
   9. cikk
   A megállapodás megszűnése
   (1)   Ha az I. mellékletben felsorolt valamelyik megállapodás megszűnik, e megállapodás minden olyan rendelkezése, amely az I. mellékletben felsorolt érintett megállapodásra vonatkozik, szintén megszűnik.
   (2)   Abban az esetben, ha az I. mellékletben felsorolt összes megállapodás megszűnik, ez a megállapodás szintén megszűnik.
   FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.

      Kelt Brüsszelben, a kétezer-hatodik év május havának harmadik napján, két-két eredeti példányban angol, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák, szlovén és grúz nyelven.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por el Gobierno de Georgia
         Za vládu Gruzie
         For Georgiens regering
         Für die Regierung von Georgien
         Gruusia valitsuse nimel
         Για την κυβέρνηση της Γεωργίας
         For the Government of Georgia
         Pour le gouvernement de la Géorgie
         Per il Governo della Georgia
         Gruzijas valdības vārdā
         Gruzijos Vyriausybės vardu
         Grúzia Kormánya részéről
         Għall-Gvern tal-Ġeorġja
         Voor de Regering van Georgië
         W imieniu Rządu Gruzji
         Pelo Governo da Geórgia
         Za vládu Gruzínska
         Za vlado Gruzije
         Georgian hallituksen puolesta
         För Georgiens regering

   I. MELLÉKLET
   A megállapodás 1. cikkében említett megállapodások jegyzéke

               a)

               A Grúzia kormánya és az Európai Közösség tagállamai között létrejött kétoldalú légiszolgáltatási megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak:

                           —

                           Légiközlekedési megállapodás az Osztrák Szövetségi Kormány és Grúzia kormánya között, amelyet 1997. december 15-én, Bécsben írtak alá (hatálybalépés: 2001.10.1.), a II. mellékletben a továbbiakban: a Grúzia–Ausztria megállapodás,

                           —

                           Légiszolgáltatási megállapodás a Ciprusi Köztársaság kormánya és Grúzia kormánya között, amelyet 1997. június 30-án, Tbilisziben írtak alá (hatálybalépés: 1998.11.5.), a II. mellékletben a továbbiakban: a Grúzia–Ciprus megállapodás,

                           —

                           Légiközlekedési megállapodás a Németországi Szövetségi Köztársaság és a Grúz Köztársaság között, amelyet 1993. június 25-én, Bonnban írtak alá (hatálybalépés: 1994.11.27.), a II. mellékletben a továbbiakban: a Grúzia–Németország megállapodás,

                           —

                           Légiközlekedési megállapodás a Görög Köztársaság kormánya és Grúzia kormánya között, amelyet 1997. április 10-én Tbilisziben írtak alá (hatálybalépés: 1998.5.27.), a II. mellékletben a továbbiakban: a Grúzia–Görögország megállapodás),

                           —

                           Légiközlekedési megállapodás Írország kormánya és Grúzia kormánya között, amelyet 1995. március 2-án Dublinban írtak alá (hatálybalépés: 1995.3.2.), a II. mellékletben a továbbiakban: a Grúzia–Írország megállapodás),

                           —

                           Légiszolgáltatási megállapodás a Litván Köztársaság kormánya és Grúzia kormánya között, amelyet 1996. április 12-én Tbilisziben írtak alá (hatálybalépés: 1999.1.12.), a II. mellékletben a továbbiakban: a Grúzia–Litvánia megállapodás),

                           —

                           Megállapodás a Holland Királyság és Grúzia között a területeik közötti és azokon túli légi szolgáltatásokról, amelyet 1995. április 3-án, Wassenaarban írtak alá (hatálybalépés: 1997.5.1.), a II. mellékletben a továbbiakban: a Grúzia–Hollandia megállapodás,

                           —

                           Légiszolgáltatási megállapodás a Nagy-Britannia és Észak-Írország Egyesült Királyságának kormánya és Grúzia végrehajtó hatósága (kormánya) között, amelyet 2003. szeptember 17-én,
                           Tbilisziben írtak alá, és amelyet a 2003. szeptember 17-én Tbilisziben kelt egyetértési nyilatkozattal és a 2004. november 2-án Tbilisziben aláírt kölcsönösen elfogadott jegyzőkönyvvel egészítettek ki (a II. mellékletben a továbbiakban: a Grúzia–Egyesült Királyság megállapodás);

               b)

               Légiszolgáltatási megállapodások és egyéb szerződések, amelyeket Grúzia kormánya és az Európai Közösség tagállamai parafáltak vagy aláírtak, és amelyek e megállapodás aláírásának napján még nem léptek hatályba és amelyeket nem alkalmaznak ideiglenesen:

                           —

                           Légiközlekedési megállapodás Belgium kormánya és Grúzia kormánya között, amelyet 1995. február 24-én parafáltak (a II. mellékletben a továbbiakban: a Grúzia–Belgium megállapodás),

                           —

                           Légiközlekedési megállapodás a Magyar Köztársaság kormánya és Grúzia kormánya között, amelyet 1995. június 29-én parafáltak (a II. mellékletben a továbbiakban: a Grúzia–Magyarország megállapodás),

                           —

                           Polgári légiközlekedési megállapodás a Lett Köztársaság kormánya és Grúzia kormánya között, amelyet 2005. október 5-én Tbilisziben írtak alá (a II. mellékletben a továbbiakban: a Grúzia–Lettország megállapodás),

                           —

                           Polgári légiközlekedési megállapodás a Lengyel Köztársaság kormánya és Grúzia kormánya között, amelyet 1993. április 26-án Varsóban parafáltak (a II. mellékletben a továbbiakban: a Grúzia–Lengyelország megállapodás).

         II. MELLÉKLET
   Az I. mellékletben felsorolt megállapodásokban szereplő és a megállapodás 2–5. cikkében említett cikkek jegyzéke

               a)

               Tagállam általi kijelölés:

                           —

                           a Grúzia–Ausztria megállapodás 3. cikke,

                           —

                           a Grúzia–Belgium megállapodás 3. és 4. cikke,

                           —

                           a Grúzia–Ciprus megállapodás 4. cikke,

                           —

                           a Grúzia–Németország megállapodás 3. cikke,

                           —

                           a Grúzia–Görögország megállapodás 3. cikke,

                           —

                           a Grúzia–Magyarország megállapodás 3. cikke,

                           —

                           a Grúzia–Írország megállapodás 3. cikke,

                           —

                           a Grúzia–Lettország megállapodás 3. cikke,

                           —

                           a Grúzia–Litvánia megállapodás 3. cikke,

                           —

                           a Grúzia–Hollandia megállapodás 4. cikke,

                           —

                           a Grúzia–Lengyelország megállapodás 3. cikke,

                           —

                           a Grúzia–Egyesült Királyság megállapodás 4. cikke.

               b)

               Az engedélyek vagy jogosítványok megtagadása, visszavonása, felfüggesztése vagy korlátozása:

                           —

                           a Grúzia–Ausztria megállapodás 4. cikke,

                           —

                           a Grúzia–Belgium megállapodás 5. cikke,

                           —

                           a Grúzia–Ciprus megállapodás 5. cikke,

                           —

                           a Grúzia–Németország megállapodás 4. cikke,

                           —

                           a Grúzia–Görögország megállapodás 4. cikke,

                           —

                           a Grúzia–Magyarország megállapodás 4. cikke,

                           —

                           a Grúzia–Írország megállapodás 3. cikkének (5) és (6) bekezdése,

                           —

                           a Grúzia–Lettország megállapodás 4. cikke,

                           —

                           a Grúzia–Litvánia megállapodás 4. cikke,

                           —

                           a Grúzia–Hollandia megállapodás 5. cikke,

                           —

                           a Grúzia–Lengyelország megállapodás 4. cikke,

                           —

                           a Grúzia–Egyesült Királyság megállapodás 5. cikke.

               c)

               Szabályozási ellenőrzés:

                           —

                           a Grúzia–Belgium megállapodás 7. cikke.

               d)

               A repülőgép-üzemanyagra kivetett illetékek:

                           —

                           a Grúzia–Ausztria megállapodás 7. cikke,

                           —

                           a Grúzia–Belgium megállapodás 10. cikke,

                           —

                           a Grúzia–Ciprus megállapodás 7. cikke,

                           —

                           a Grúzia–Németország megállapodás 6. cikke,

                           —

                           a Grúzia–Görögország megállapodás 9. cikke,

                           —

                           a Grúzia–Magyarország megállapodás 9. cikke,

                           —

                           a Grúzia–Írország megállapodás 11. cikke,

                           —

                           a Grúzia–Lettország megállapodás 6. cikke,

                           —

                           a Grúzia–Litvánia megállapodás 11. cikke,

                           —

                           a Grúzia–Hollandia megállapodás 10. cikke,

                           —

                           a Grúzia–Lengyelország megállapodás 6. cikke,

                           —

                           a Grúzia–Egyesült Királyság megállapodás 8. cikke.

               e)

               Az Európai Közösségen belüli viteldíjak:

                           —

                           a Grúzia–Ausztria megállapodás 11. cikke,

                           —

                           a Grúzia–Belgium megállapodás 13. cikke,

                           —

                           a Grúzia–Ciprus megállapodás 17. cikke,

                           —

                           a Grúzia–Németország megállapodás 10. cikke,

                           —

                           a Grúzia–Görögország megállapodás 12. cikke,

                           —

                           a Grúzia–Magyarország megállapodás 8. cikke,

                           —

                           a Grúzia–Írország megállapodás 6. cikke,

                           —

                           a Grúzia–Lettország megállapodás 11. cikke,

                           —

                           a Grúzia–Litvánia megállapodás 9. cikke,

                           —

                           a Grúzia–Hollandia megállapodás 6. cikke,

                           —

                           a Grúzia–Lengyelország megállapodás 10. cikke,

                           —

                           a Grúzia–Egyesült Királyság megállapodás 7. cikke.

         III. MELLÉKLET
   A megállapodás 2. cikkében említett egyéb államok jegyzéke

               a)

               Az Izlandi Köztársaság (az Európai Gazdasági Térségről szóló megállapodás alapján);

               b)

               A Liechtensteini Hercegség (az Európai Gazdasági Térségről szóló megállapodás alapján);

               c)

               A Norvég Királyság (az Európai Gazdasági Térségről szóló megállapodás alapján);

               d)

               A Svájci Államszövetség (az Európai Közösség és a Svájci Államszövetség között létrejött légiközlekedési megállapodás alapján).


title: 2012/272/EU: A Tanács határozata ( 2012. május 14. ) az egyrészről az Európai Unió és tagállamai, másrészről a Fülöp-szigeteki Köztársaság közötti partnerségi és együttműködési keretmegállapodás Unió nevében történő aláírásáról

text:
               24.5.2012

               HU

               Az Európai Unió Hivatalos Lapja

               L 134/3

         A TANÁCS HATÁROZATA
   (2012. május 14.)
   az egyrészről az Európai Unió és tagállamai, másrészről a Fülöp-szigeteki Köztársaság közötti partnerségi és együttműködési keretmegállapodás Unió nevében történő aláírásáról
   (2012/272/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 79. cikke (3) bekezdésére, 91. és 100. cikkére, a 191. cikke (4) bekezdésére, a 207. és 209. cikkére, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               2004. november 25-én a Tanács felhatalmazta a Bizottságot, hogy a Fülöp-szigeteki Köztársasággal tárgyalásokat folytasson egy partnerségi és együttműködési keretmegállapodás („a megállapodás”) megkötéséről.

               (2)

               A megállapodásnak az Európai Unió működéséről szóló szerződés harmadik része V. címének hatálya alá tartozó rendelkezései az Egyesült Királyságra és Írországra mint különálló szerződő felekre, nem pedig mint az Európai Unió részeire nézve kötelezőek, kivéve, ha az Európai Unió az Egyesült Királysággal és/vagy Írországgal közösen értesíti a Fülöp-szigeteki Köztársaságot arról, hogy az említett rendelkezések az Egyesült Királyságra, illetve Írországra mint az Európai Unió részeire nézve kötelezőek, összhangban az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyvvel. Amennyiben az említett rendelkezések az Egyesült Királyságra és/vagy Írországra mint az Európai Unió részeire nézve – a 21. jegyzőkönyv 4a. cikkének megfelelően – többé nem kötelezőek, az Európai Unió az Egyesült Királysággal és/vagy Írországgal közösen haladéktalanul értesíti a Fülöp-szigeteki Köztársaságot a két tagállam helyzetében bekövetkezett változásról, és ez esetben a megállapodás rendelkezései e két tagállamot mint önálló országokat kötelezik. Ugyanezen rendelkezések vonatkoznak Dániára, összhangban az említett Szerződésekhez csatolt, Dánia helyzetéről szóló 22. jegyzőkönyvvel.

               (3)

               Ha az Egyesült Királyság és/vagy Írország nem nyújtotta be az – Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. számú jegyzőkönyv 3. cikkében előírt –értesítést, akkor nem vesz részt e határozatnak a Tanács általi elfogadásában annyiban, amennyiben a határozat olyan kérdéseket szabályoz, amelyek az Európai Unió működéséről szóló szerződés harmadik része V. címének hatálya alá tartoznak. Ugyanez vonatkozik Dániára a Dánia helyzetéről szóló, az Európai Unióról szóló szerződéshez és az Európai Unió működéséről szóló szerződéshez csatolt 22. számú jegyzőkönyvvel összhangban.

               (4)

               A megállapodást – feltételezve annak későbbi megkötését – alá kell írni,

         ELFOGADTA EZT A HATÁROZATOT:
   1. cikk
   Az egyrészről az Európai Unió és tagállamai, másrészről a Fülöp-szigeteki Köztársaság közötti partnerségi és együttműködési keretmegállapodás aláírását a Tanács az Unió nevében jóváhagyja, feltételezve annak későbbi megkötését (1).
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   Ez a határozat az elfogadását követő napon lép hatályba.

      Kelt Brüsszelben, 2012. május 14-én.

            a Tanács részéről

            az elnök

         C. ASHTON

      (1)  A megállapodás szövegét a megkötésről szóló határozattal együtt hirdetik ki.


title: Az Európai Parlament (EU) 2016/1525 határozata (2016. április 28.) a Nemek Közötti Egyenlőség Európai Intézete 2014-es pénzügyi évre szóló költségvetésének végrehajtására vonatkozó mentesítésről

text:
               14.9.2016

               HU

               Az Európai Unió Hivatalos Lapja

               L 246/260

         AZ EURÓPAI PARLAMENT (EU) 2016/1525 HATÁROZATA
   (2016. április 28.)
   a Nemek Közötti Egyenlőség Európai Intézete 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel a Nemek Közötti Egyenlőség Európai Intézete 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Nemek Közötti Egyenlőség Európai Intézete 2014-es pénzügyi évre vonatkozó éves beszámolójáról szóló jelentésére, az intézet válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2014-es pénzügyi évre szóló költségvetés végrehajtása tekintetében az intézet számára adandó mentesítésről szóló, 2016. február 12-i tanácsi ajánlásra (05584/2016 – C8-0085/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a Nemek Közötti Egyenlőség Európai Intézetének létrehozásáról szóló, 2006. december 20-i 1922/2006/EK európai parlamenti és tanácsi rendeletre (4) és különösen annak 15. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Nőjogi és Esélyegyenlőségi Bizottság véleményére (A8-0085/2016),

               1.

               mentesítést ad a Nemek Közötti Egyenlőség Európai Intézete igazgatója számára az intézet 2014-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Nemek Közötti Egyenlőség Európai Intézete igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 168. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 403., 2006.12.30., 9. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.